Държавен вестник, бр. 79, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  79
на дейностите по енергийна ефективност, 
използване на ВЕИ и опазване на околната 
среда в рамките на своята компетентност;
14. координира дейностите по определяне 
на енергийните политики за целите на про­
грамния бюджет и участва в разработването 
на проектобюджета на министерството, както 
и в изпълнението на програмите от програм­
ния бюджет на министерството с оглед на 
функционалната си компетентност.
Чл. 34. Дирекция „Сигурност на енерго­
снабдяването“:
1. подпомага министъра при провеждането 
на държавната политика по отношение на 
надеждност на снабдяването с енергия;
2. разработва опис на необходимите нови 
мощности за производство на електрическа 
енергия по Закона за енергетиката и Закона 
за безопасно използване на ядрената енергия 
(ЗБИЯЕ);
3. осъществява изпълнението на контрол­
ните функции на министъра във връзка с 
техническото състояние, техническата екс­
плоатация и дейността на оператора на елек­
троенергийната система и предлага адекватни 
коригиращи мерки за подобряване на техни­
ческата и експлоатационната безопасност, 
ресурсните характеристики и надеждността 
на енергийните обекти;
4. събира, обработва и поддържа база данни 
за техническите и производствените показа­
тели за надеждност и контролира изпълне­
нието на производствените, инвестиционните 
и ремонтните програми и на програмите за 
есенно-зимната подготовка на енергийните 
обекти;
5. участва в разработването на нормативи 
за резервите от енергийни горива;
6. разработва и предлага за утвърждаване 
от министъра на задължителни показатели 
за степента на надеждност на снабдяването 
с електрическа енергия и минимални норми 
за сигурност на снабдяването с природен газ;
7. подпомага министъра при въвеждане на 
ограничителен режим и временно прекъсване 
на снабдяването с енергия;
8. разработва и предлага за утвърждаване 
от министъра на режимните фактори при 
определяне на количествата електрическа 
енергия от комбинирано производство;
9. подпомага министъра при провеждане 
на държавната политика в областта на разви­
тие на ядрената инфраструктура, управление 
на радиоактивните отпадъци, управление на 
отработеното ядрено гориво и извеждане от 
експлоатация на ядрени съоръжения;
10. организира и координира дейностите 
при подготовка на предложение за изграждане 
на национално хранилище за съхраняване и/
или погребване на радиоактивни отпадъци 
по ЗБИЯЕ и осъществява мониторинг на 
дейности­те по неговото изграждане и екс­
плоатация; 
11. изготвя, координира и осъществява мо­
ниторинг на изпълнението на стратегически 
планове и програми в областта на извеждане 
от експлоатация на ядрени съоръжения;
12. осъществява мониторинг на изпълне­
нието и координира мерките, произтичащи 
от задължения по международни договори и 
инициативи, и дейностите по изпълнението 
на програми за повишаване на безопасността 
и надеждността, удължаване срока на екс­
плоатация, изграждането и извеждането от 
експлоатация на ядрени съоръжения, вклю­
чително дейности по проекти, финансирани 
от Международен фонд „Козлодуй“;
13. осъществява изпълнението на контрол­
ните функции на министъра във връзка с реда 
и техническите условия за топлоснабдяване, 
прекратяване на топлоподаването и дяловото 
разпределение на топлинната енергия;
14. поддържа публичен регистър на лицата, 
извършващи услугата дялово разпределение;
15. подпомага министъра при разработва­
не и предлагане на обща годишна квота за 
задължително изкупуване на електрическа 
енергия от производители, ползващи местни 
първични източници (на гориво), до 15 на 
сто от цялата първична енергия, необходима 
за производството на електрическа енергия, 
консумирана в страната, за всяка календар­
на година по съображения за сигурност на 
снабдяването;
16. предлага на министъра за утвърждаване 
нова референтна пазарна цена за следващата 
календарна година на емисиите от въглероден 
диоксид в срок до 1 юли на текущата година 
в изпълнение на Националния план за ин­
вестиции на Република България за периода 
2013 – 2020 г.;
17. организира и координира периодичен 
преглед и актуализация на Националната 
стратегия за управление на отработеното яд­
рено гориво и на радиоактивните отпадъци и 
осъществява мониторинг на изпълнението на 
стратегията за управление на отработеното 
ядрено гориво и на радиоактивните отпадъци;
18. участва в дейностите на работни гру­
пи, консултативни комитети и съвети към 
ЕК и Съвета на ЕС от компетентността на 
дирекцията, произтичащи от членството на 
Република България в ЕС, и в разработването 
на документи за изпълнение на директиви на 
Европейския съюз в част „Енергетика“;
19. подпомага министъра относно упъл­
номощаването на специализирани учебни 
центрове за провеждане на обучение и изпит 
за квалификационна група по Правилника за 
безопасност и здраве при работа в електри­
чески уредби на електрически и топлофика­
ционни централи и по електрически мрежи